El departament de Mobilitat Urbana ha aconseguit augmentar les expedicions i parades d'autobús a València
12 d’abril 2019

![Imagen 1](/media/yl3fwgr1/52_maq_roser_maestro_corporacion_2019.jpg)

La Generalitat Valenciana ha fet públic els projectes definitius de servici públic de transports de viatgers amb autobús en els quals ha estimat quasi la totalitat de les al·legacions formulades pel departament de Trànsit i Mobilitat Urbana de l'Ajuntament de Sagunt.

  

La delegada de Mobilitat Urbana, Roser Maestro, ha expressat que “**per fi ha donat fruit el treball del departament de Mobilitat Urbana respecte a la seua aposta pel transport públic a València. Hem aconseguit augmentar les expedicions i parades, així com dignificar les ja existents. És especialment destacable que hàgem aconseguit que es pose la línia d'autobús nocturna durant els caps de setmana, que suposa a més d'una promesa complida, una garantia en matèria de seguretat**”

  

Nou de les onze al·legacions presentades s'han estimat, aconseguint que s'augmenten les expedicions de Sagunt i del Port de Sagunt a València. També afegir una parada d'autobús cap a València en la plaça Cronista Chabret de Sagunt. D'altra banda, l'adequació de parades i marquesines a València. Totes elles seran accessibles i la parada del Politècnic tindrà la marquesina adequada. Han aconseguit la regulació del manteniment i l'adequació de parades amb horaris visibles i al dia. Així mateix, el desenvolupament d'una aplicació mòbil per als usuaris i usuàries de la línia a València i la creació d'una línia nocturna d'autobús a València els caps de setmana i vespres de festiu. També garantir i augmentar les bonificacions vigents i, finalment, connexió amb la resta del Camp de Morvedre.

  

“**Lamentem que l'equiparació i reducció de preus no s'haja estimat, així com l'exigència de col·locació d'autobusos més grans. No obstant això, entenem que és un gran avanç respecte a la situació anterior, i que repercutirà molt positivament en la ciutadania del nostre municipi**”, ha declarat la delegada de Mobilitat Urbana.

  

*   [](http://www.facebook.com/sharer.php?u=https://aytosagunto.es/va/actualitat/el-departament-de-mobilitat-urbana-ha-aconseguit-augmentar-les-expedicions-i-parades-d-autobus-a-valencia/ "Facebook")
*   [](http://twitter.com/share?url=https://aytosagunto.es/va/actualitat/el-departament-de-mobilitat-urbana-ha-aconseguit-augmentar-les-expedicions-i-parades-d-autobus-a-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-departament-de-mobilitat-urbana-ha-aconseguit-augmentar-les-expedicions-i-parades-d-autobus-a-valencia/ "Linked In")
*   [](mailto:?body=https://aytosagunto.es/va/actualitat/el-departament-de-mobilitat-urbana-ha-aconseguit-augmentar-les-expedicions-i-parades-d-autobus-a-valencia/)